CELEX: C2006/261/44
Language: et
Date: 2006-10-28 00:00:00
Title: Kohtuasi T-234/06: 4. septembril 2006 esitatud hagi — Torresan versus Siseturu Ühtlustamise Amet — Klosterbrauerei Weissenohe (CANNABIS)

28.10.2006   
            
            
               ET
            
            
               Euroopa Liidu Teataja
            
            
               C 261/23
            
         4. septembril 2006 esitatud hagi — Torresan versus Siseturu Ühtlustamise Amet — Klosterbrauerei Weissenohe (CANNABIS)
   (Kohtuasi T-234/06)
   (2006/C 261/44)
   Hagiavaldus esitati itaalia keeles
   Pooled
   
      Hageja: Giampietro Torresan (Schonenfels, Šveits) (esindaja: avvocato Gianluca Recher)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Klosterbrauerei Weissenohe GmbH & Co. KG.
   Hageja nõuded
   
               —
            
            
               Tühistada teise apellatsioonikoja 29. juuni 2006. aasta otsus asjas R 517/2005-2, mis tehti faksi teel teatavaks 5. juulil 2006, ja kinnitada ühenduse kaubamärgi CANNABIS registreerimine klassides 32-33;
            
         
               —
            
            
               igal juhul mõista kõik menetluskulud, sh ühtlustamisameti mõlema menetlusastme kulud, välja ühtlustamisametilt.
            
         Väited ja peamised argumendid
   
      Kehtetuks tunnistamise taotluse esemeks olev registreeritud ühenduse kaubamärk: Sõnamärk “CANNABIS” (registreerimistaotlus nr 1 073 349) kaupadele ja teenustele klassides 32, 33 ja 42.
   
      Ühenduse kaubamärgi omanik: Hageja.
   
      Ühenduse kaubamärgi kehtetuks tunnistamist taotlev pool: Klosterbrauerei Weissenohe GmbH & Co. KG.
   
      Kehtetuks tunnistamise taotleja õiguste aluseks olev kaubamärk: Kehtetuks tunnistamise taotleja ei taotle õigust kaubamärgile. Kehtetuks tunnistamist taotletakse kaupadele klassis 32 (õlu) ja klassis 33 (vein, piiritusjoogid, liköörid, vahuvein, šampanja).
   
      Tühistamisosakonna otsus: Rahuldada kehtetuks tunnistamise taotlus osaliselt, tühistades ühenduse kaubamärgi registreerimise vaidlusaluste toodete osas klassides 32 ja 33.
   
      Apellatsioonikoja otsus: Jätta kaebus rahuldamata.
   
      Väited: Määruse (EÜ) nr 40/94 ühenduse kaubamärgi kohta artikli 7 lõike 1 punkti c rikkumine ja väär kohaldamine ning vaidlustatud otsuse põhjenduste vastuolulisus